Broj: 02-11-2/19

Sarajevo,09.01.2019. godine

**- JAVNE USTANOVE DOMOVI ZDRAVLJA**

**FEDERACIJE BIH**

* **PRIVATNIM ORDINACIJAMA-**

**PREDMET: Obavještenje o dostavi prijedloga za dodjelu počasnog**

**zvanja Primarijus**

Poštovani,

U skladu sa članom 161 Zakona o zdravstvenoj zaštiti („Službene novine Federacije BiH“, broj 46/10) te Pravilnikom o uvjetima, kao i kriterijima i postupku za dodjelu naziva primarijus („Služben novine Federacije BiH“, broj 21/12) Za dodjelu naziva primarijus mogu konkurisati doktori stomatologije specijalisti koji ispunjavaju sljedeće uslove:

* najmanje 10 godina rada u svojstvu specijaliste, a nakon položenog specijalističkog ispita,
* najmanje 10 objavljenih stručnih radova;
* praktičan doprinos u unapređenju zdravstvene zaštite ,
* učešće u radu stručnih sastanaka simpozija i kongresa ( predavanje,poster prezentacije i sl) iz područja svog rada u zemlji i inostranstvu;
* **učešće u radu nadležne federalne komore (rad u odborima i komisijama);**
* provođenje u svom radu pravila-kodeksa medicinske etike i deontologije,
* uspješni rezultati na stručnom usavršavanju.

Pravo učeća imaju i doktori stomatologije-specijalisti koji nemaju objavljene stručne radove, ali imaju **20 godina specijalističkog staža, aktivno učestvuju u radu nadležne federalne Komore**, tj članovi su nekog odbora ili komisije u komori, provode u svom stručnom radu pravila-kodeksa medicinke etike i deontologije, te stručno se usavršavaju.

Prijedlog za dodjelu naziva primarijus podnosi poslodavac kod kojeg je zaposlen doktor stomatologije specijalista.

Prijedlog sadrži sljedeće:

* lične podatke kandidata,
* ovjerenu fotokopiju diplome o završenom fakultetu,
* ovjerenu fotokopiju o položenom stručnom ispitu,
* ovjerenu fotokopiju o položenom specijalističkom ispitu,
* dokaz o desetogodišnjem radnom iskustvu u zvanju specijaliste,
* **mišljenje nadležne federalne komore,**
* mišljenje udruženja specijalnosti kojem kandidat pripada, ukoliko je isto formirano,
* iscrpno obrazloženje o uspješnosti desetogodinjeg rada kandidata u svojstvu specijaliste,
* podatke o objavljenim stručnim radovima, kao i izvodi iz časopisa u kojim su radovi objavljeni,
* iscrpno obrazloženje o doprinosu u unapređenju zdravstene zaštite izdato od stručnog vijeća ustanove u kojoj kandidat radi ili sam kandidat iscrpno obrazloži,
* mišljenje etičkog komiteta zdravstvene ustanove o kandidatu za dodjelu naziva primarijus u pogledu primjene pravila –kodeksa medicinske etike i deontologije, odnosno izjava poslodavca, kao i potvrda nadležne federalne komore iz oblasti zdravstva da kandidatu nisu izrečene kazne zbog kršenja etičkih principa struke u zadnjih 5 godina,
* iscrno obrazloženje o uspješnoti na stručnom usavršavanju,
* stručna biografija kandidata.

U skladu sa članom 6. Pravilnika o uvjetima, kao i kriterijima i postupku za dodjelu naziva primarijus („Služben novine Federacije BiH“, broj 21/12), objedinjene prijedloge, poslodavac kod kog je zaposlen doktor stomatologije specijalista, dostavlja Federalnoj stomatološkoj komori,  **najkasnije do 15.02.2018. godine,** kako bi iste sa svojim mišljenjem mogli uredno i na vrijeme dostaviti u Federalno ministarstvo zdravstva.

S poštovanjem,

**PREDSJEDNIK KOMORE**

## Prim.dr. Mirsad Tokić